Ο **Βενσάν Κοζιελό** είναι Γάλλος ποδοσφαιριστής, γεννημένος στις 28 Οκτωβρίου 1995 στην Γκρας. Αγωνιζόμενος στη θέση του μέσου, αυτό τον καιρό αγωνίζεται για λογαριασμό της ΟΖΚ Νις, αφότου εκπαιδεύτηκε στα τμήματα υποδομής της γειτονικής αντιπάλου ομάδας της ΑΣ Κάννες.

Βιογραφία
---------

### Συλλογική Καριέρα

Ο Βενσάν Κοζιελό ξεκίνησε την ενασχόληση με το ποδόσφαιρο το 2001 με τη Σταντ Ολιμπίκ Ροκετάν, σύλλογο της Λα Ροκέτ-συρ-Σιάνι, πόλης καταγωγής του. Το 2006, εντάχθηκε στα τμήματα υποδομής της ΑΣ Κάννες. Έπειτα από συνολικά επτά χρόνια παραμονής στην ομάδα των Καννών, εντάχθηκε στην ΟΖΚ Νις το 2013, ώστε να συνεχίσει εκεί την εκπαίδευσή του.

Στη διάρκεια του καλοκαιριού του 2014, ο Κοζιελό ενσωματώθηκε στην επαγγελματική ομάδα της Νις στα πλαίσια της θερινής περιόδου προετοιμασίας. Στις 29 Οκτωβρίου 2014, πραγματοποίησε το ντεμπούτο του με την πρώτη ομάδα του συλλόγου σε αναμέτρηση για τη φάση των 32 του Λιγκ Καπ απέναντι στην ΦΚ Μετς, εισερχόμενος ως αλλαγή στη θέση του αρχηγού, Ντιντιέ Ντιγκάρ, στο 24ο λεπτό της αναμέτρησης. 

τρεις ημέρες αργότερα, στις 1 Νοεμβρίου 2014, αγωνίστηκε για πρώτη φορά στη Λιγκ 1, σε αναμέτρηση με αντίπαλο την Ολιμπίκ Λιονναί, εισερχόμενος ως αλλαγή στο 71ο λεπτό στη θέση του Γκρεγκουάρ Πυέλ, σκόρερ είκοσι λεπτά νωρίτερα. Στη διάρκεια της σεζόν 2014-2015, αγωνίστηκε συνολικά σε επτά αναμετρήσεις πρωταθλήματος.

Στις 8 Ιουνίου 2015, ο Βενσάν Κοζιελό υπέγραψε το πρώτο επαγγελματικό του συμβόλαιο με την ΟΖΚ Νις.

Στις 27 Σεπτεμβρίου 2015, πέτυχε το πρώτο του τέρμα ως επαγγελματίας στην έδρα της Σαιντ-Ετιέν, Στάδιο Ζοφρουά Γκισάρ, στη νίκη της ομάδας του με σκορ 1-4, στα πλαίσια της 8ης αγωνιστικής της Λιγκ 1, στη διάρκεια της οποίας ο Χατέμ Μπεν Αρφά πέτυχε δύο πολύ όμορφα τέρματα.

Πέτυχε ακόμη δύο τέρματα στη διάρκεια εκείνης της σεζόν: στις 20 Νοεμβρίου 2015 στη νίκη της ΟΖΚ Νις με σκορ 3-0 επί της Ολιμπίκ Λιονναί στην Allianz Riviera και στις 23 Ιανουαρίου 2016, στη νίκη της ομάδας του με σκορ 2-1 επί της ΦΚ Λοριάν, και πάλι στην Allianz Riviera.

Υποψήφιος στην κατηγορία του Καλύτερου Νέου της Λιγκ 1, τελικώς ήταν ο παίκτης της Ρεν, Ουσμάν Ντεμπελέ, αυτός ο οποίος έλαβε το Βραβείο UNFP.

Συνολικά, και για την πρώτη του πλήρη σεζόν υπό τις οδηγίες του Κλοντ Πυέλ, αγωνίστηκε συνολικά σε 35 αναμετρήσεις για τη Λιγκ 1, στη διάρκεια των οποίων και πέτυχε 3 τέρματα.

### Διεθνής Καριέρα

Στις 13 Νοεμβρίου 2013, ο Βενσάν Κοζιελό αγωνίστηκε σε φιλική αναμέτρηση με την Εθνική Γαλλίας U19 απέναντι στη Γερμανία.

Τον Μάρτιο του 2015, ο Κοζιελό κλήθηκε στην αποστολή της Εθνικής Γαλλίας U20 ενόψει δύο φιλικών αναμετρήσεων: στις 26 Μαρτίου απέναντι στην Ουρουγουάη και στις 30 Μαρτίου απέναντι στο Κατάρ.

Ο βραχύσωμος αυτός μέσος κλήθηκε για πρώτη φορά στην Εθνική Γαλλίας U21 στις 11 Οκτωβρίου 2015 ενόψει αναμέτρησης για τα Προκριματικά του Ευρωπαϊκού Πρωταθλήματος U21 του 2017 με αντίπαλο την Ουκρανία, προκειμένου να καλύψει το κενό του τραυματία Τιεμουέ Μπακαγιοκό, ωστόσο δεν αγωνίστηκε.

Στατιστικά
----------

### Ερασιτεχνική σταδιοδρομία

Στατιστικά του Βενσάν Κοζιελό ως 22 Μαρτίου 2016| Σεζόν | Ομάδα | Πρωτάθλημα | Εθνικά Κύπελλα | Σύνολο |
| --- | --- | --- | --- | --- |
| Κατηγορία | Συμμ | Γκολ | Συμμ | Γκολ | Συμμ | Γκολ |
| **2013-2014**  |  **ΟΖΚ Νις**  | CFA | 16 | 1 | - | - | 16 | 1 |
| **2014-2015**  |  **ΟΖΚ Νις**  | CFA | 7 | 0 | - | - | 7 | 0 |
| Σύνολο Καριέρας | 23 | 1 | - | - | 23 | 1 |

### Επαγγελματική σταδιοδρομία

Ο παρακάτω πίνακας συγκεντρώνει τα στατιστικά σε επίσημες αναμετρήσεις του Βενσάν Κοζιελό:

Στατιστικά Βενσάν Κοζιελό ως 29 Ιουνίου 2016| Σεζόν | Ομάδα | Πρωτάθλημα | Εθνικό Κύπελλο | Λιγκ Καπ | Σύνολο |
| --- | --- | --- | --- | --- | --- |
| Κατηγορία | Συμμ | Γκολ | Ασίστ | Συμμ | Γκολ | Ασίστ | Συμμ | Γκολ | Ασίστ | Συμμ | Γκολ | Ασίστ |
| **2014-2015**  |  **ΟΖΚ Νις**  | Λιγκ 1 | 7 | 0 | 0 | - | - | - | 1 | 0 | 0 | 8 | 0 | 0 |
| **2015-2016**  |  **ΟΖΚ Νις**  | Λιγκ 1 | 35 | 3 | 4 | 1 | 0 | 0 | 1 | 0 | 0 | 37 | 3 | 4 |
| **2016-2017**  |  **ΟΖΚ Νις**  | Λιγκ 1 | 2 | 0 | 0 | 0 | 0 | 0 | 0 | 0 | 0 | 2 | 0 | 0 |
| Σύνολο Καριέρας | 44 | 3 | 4 | 1 | 0 | 0 | 2 | 0 | 0 | 47 | 3 | 4 |

Παραπομπές
----------

1. ↑  «Fiche de Vincent Koziello». *OGC Nice.fr*. Αρχειοθετήθηκε από το πρωτότυπο στις 14 Νοεμβρίου 2017. Ανακτήθηκε στις 28 Αυγούστου 2015.
2. ↑  «Feuille de match - Coupe de la Ligue - Saison 2014/2015 - 1/16 de finale - OGC Nice/FC Metz». *LFP.fr*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 28 Αυγούστου 2015.
3. ↑  «Feuille de match - Ligue 1 - Saison 2014/2015 - 12ème journée - OGC Nice/Olympique Lyonnais». *LFP.fr*. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 28 Αυγούστου 2015.
4. ↑  «Premier contrat pro pour Koziello». *OGC Nice.fr*. 8 Ιουνίου 2015. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 28 Αυγούστου 2015.
5. ↑  «LFP.fr - Ligue de Football Professionnel - Ligue 1 - Saison 2015/2016 - 8ème journée - AS Saint-Etienne / OGC Nice». *www.lfp.fr*. Αρχειοθετήθηκε από το πρωτότυπο στις 6 Απριλίου 2016. Ανακτήθηκε στις 28 Σεπτεμβρίου 2015.
6. ↑  «Feuille de match - France/Allemagne U19 - 13/11/2013». *FFF.fr*. Αρχειοθετήθηκε από το πρωτότυπο στις 28 Μαΐου 2016. Ανακτήθηκε στις 28 Αυγούστου 2015.
7. ↑  «Feuille de match - France/Uruguay U20 - 26/03/2015». *FFF.fr*. Αρχειοθετήθηκε από το πρωτότυπο στις 18 Απριλίου 2016. Ανακτήθηκε στις 28 Αυγούστου 2015.
8. ↑  «Feuille de match - France/Qatar U20 - 30/03/2015». *FFF.fr*. Αρχειοθετήθηκε από το πρωτότυπο στις 18 Απριλίου 2016. Ανακτήθηκε στις 28 Αυγούστου 2015.
9. ↑  «Koziello appelé pour la première fois en Espoirs». *nicematin.com*. 11 Οκτωβρίου 2015. Ανακτήθηκε στις 3 Μαρτίου 2016.
10. ↑
11. ↑  «Στατιστικά Βενσάν Κοζιελό». *footballdatabase.eu*.

|  |  |  |  |
| --- | --- | --- | --- |
| 

| π • σ • ε
ΟΖΚ Νις – τωρινή ομάδα |
| --- |
|  |
| 
1 Χασέν Τερματοφύλακας • 2 Σουκέ • 3 Λιορίς • 5 Ταμέζ • 6 Ουαλτέρ • 7 Σαιν-Μαξιμέν • 8 Λες-Μελού • 9 Μπαλοτέλλι • 10 Λε Μπιχάν • 11 Σραρφί • 12 Κολί • 14 Γκαναγκό • 15 Μπυρνέρ • 16 Κλεμαντιά Τερματοφύλακας • 18 Σακό • 19 Μαρσέλ • 20 Ατάλ • 21 Ντανίλο • 22 Περώ • 23 Μ. Σαρ • 24 Ζαλέ • 25 Σιπριάν • 26 Μαολιντά • 27 Μακενγκό • 28 Μποσκαγκλί • 29 Ερέλ • 30 Καρντινάλ Τερματοφύλακας • 31 Ντάντε • 40 Μπενίτες Τερματοφύλακας
Προπονητής: Πατρίκ Βιεϊρά |

 |


|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Γαλλία
 |

 |